ગુજરાત વિધાનસભાની ચૂંટણી નજીક આવી રહી છે ત્યારે ભાજપ વિવિધ ચૂંટણીલક્ષી કાર્યકમો કરી રહી છે તેને અનુલક્ષીને ગુજરાત ભાજપના પ્રદેશ અધ્યક્ષ જીતુ વાઘાણીએ આગામી સમયમાં યોજાનાર 'ગુજરાત ગૌરવ યાત્રા'ના કાર્યોક્રમની જાહેર કરી હતી. 'ગુજરાત ગૌરવ યાત્રા' વિશે વાત કરતા જીતુ વાઘાણીએ જણાવ્યુ હતુ કે, આ યાત્રા બે વિભાગોમાં વહેચાયેલી રહેશે. જેમાં એકનું નેતૃત્વ તેઓ કરશે અને બીજાનું નેતૃત્વ નીતિન પટેલ કરશે. ગૌરવ યાત્રાનું સમાપન અમદાવાદ ખાતે 16 ઓક્ટોબરના રોજ વડાપ્રધાન નરેન્દ્ર મોદીની ઉપસ્થિતિમાં કરવામાં આવશે.